# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Lansio’r ymgynghoriad: Llwybr Newydd – Strategaeth Trafnidiaeth Newydd i Gymru** |
| **DYDDIAD** | **17 Tachwedd 2020** |
| **GAN** | **Ken Skates, Gweinidog yr Economi, Trafnidiaeth a’r Gogledd** |

Bydd aelodau am wybod y byddaf heddiw yn cyhoeddi dogfen ymgynghori ar Llwybr Newydd – Strategaeth Trafnidiaeth Newydd i Gymru. Bydd y cyfnod ymgynghori yn dechrau ar 17 Tachwedd 2020 ac yn gorffen ar 25 Ionawr 2021.

Bydd Lee Waters AS, Dirprwy Weinidog yr Economi a Thrafnidiaeth yn gwneud datganiad llafar yn y Siambr yn ddiweddarach heddiw i roi rhagor o fanylion i aelodau.

Mae Llwybr Newydd – Strategaeth Trafnidiaeth Newydd i Gymru yn nodi’n huchelgeisiau ar gyfer trafnidiaeth am yr 20 mlynedd nesaf. Mae’n seiliedig ar drafod helaeth â rhanddeiliaid a cheir ynddo gynigion ar gyfer cyflawni polisïau a mesurau asesu perfformiad.

Mae’r Strategaeth ddrafft yn nodi hefyd gynlluniau sylfaenol ar gyfer teithio llesol, rheilffyrdd, bysiau, ffyrdd (gan gynnwys strydoedd a pharcio), y trydydd sector, tacsis a cherbydau hurio preifat, cludo nwyddau a logisteg, hedfan a phorthladdoedd a’r môr.

Ni fydd yn nodi nac yn cyflwyno prosiectau, cynlluniau, mentrau nac ymyriadau penodol gan y byddwn yn eu nodi nhw yn y Cynllun Cyflawni Cenedlaethol ar gyfer Trafnidiaeth a gaiff ei ddatblygu a’i gynnal gan Trafnidiaeth Cymru.

Rwy’n gobeithio y gwnaiff yr aelodau gymryd rhan yn y broses ymgynghori ac annog eu hetholwyr i ymateb gyda’u syniadau a’u meddyliau.

Cewch weld y strategaeth a’r dogfennau ategol yma [https://llyw.cymru/llwybr-newydd](https://eur01.safelinks.protection.outlook.com/?url=https%3A%2F%2Fllyw.cymru%2Fllwybr-newydd&data=04%7C01%7CSuzanne.Pomeroy%40gov.wales%7Cdf998e53b6394f3050b408d88a0c7515%7Ca2cc36c592804ae78887d06dab89216b%7C0%7C0%7C637411133386113983%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=OwOk9321RVm6Q2%2F72mxt2PYECIbXJKe4iMubRm1eWAA%3D&reserved=0)